armvectores/hy_wikipedia_2023 huggingface dataset:
Անդրեա Բարձալի

Անդրեա Բարձալի (իտալ.` Andrea Barzagli, մայիսի 8, 1981(1981-05-08), Ֆիեզոլե, Ֆլորենցիա, Տոսկանա, Իտալիա), իտալացի պաշտպան, ով հանդես է գալիս իտալական «Յուվենտուսում» և Իտալիայի ազգային հավաքականում։


== Ակումբային կարիերա ==


=== «Ռոնդինելա» ===
Բարձալին սկսել է իր կարիերան իտալական «Ռոնդինելա» ակումբում, որտեղ հանդես է եկել 1998-2000 թվականների ընթացքում։


=== «Ասկոլի» ===
2001 թվականին Բարձալին տեղափոխվել է «Ասկոլի», որտեղ անցկացրել է 2 տարի։


=== «Կիևո» ===
2003 թվականին ֆուտբոլիստը պայմանագիր է կնքել իտալական «Կիևոյի» հետ։


=== «Պալերմո» ===
2004-2008 թվականների ընթացքում Բարձալին անցկացրել է «Պալերմոյում»։ Այդ ընթացքում ֆուտբոլիստը մասնակցել է 142 հանդիպման և դարձել 3 գոլի հեղինակ։


=== «Վոլֆսբուրգ» ===
2008 թվականին Բարձալին տեղափոխվել է գերմանական «Վոլֆսբուրգ»։ Թիմի կազմում Բարձալին դարձել է Գերմանիայի չեմպիոն։


=== «Յուվենտուս» ===
2011 թվականի հունվարի 27-ին Բարձալին պաշտոնապես դարձել է թուրինյան «Յուվենտուսի» ֆուտբոլիստ։


== Ազգային հավաքական ==
2004 թվականի նոյեմբերին Անդրեան իր դեբյուտն է նշել Իտալիայի ազգային հավաքականի կազմում՝ Ֆինլանդիայի հավաքականի դեմ խաղում։ Բարձալին Իտալիայի հավաքականի կազմում մասնակցել է Եվրո2012-ին, դարձել Եվրոպայի փոխչեմպիոն։


== Ձեռքբերումներ ==
Գերմանիայի չեմպիոն - 2009
Իտալիայի չեմպիոն - 2012, 2013, 2014, 2015
Իտալիայի գավաթակիր - 2015
Իտալիայի սուպերգավաթակիր - 2012, 2013
ՈՒԵՖԱ Չեմպիոնների լիգայի եզրափակչի մասնակից - 2015
Օլիմպիական խաղերի բրոնզե մեդալակիր -2004
Աշխարհի չեմպիոն - 2006
Եվրոպայի փոխչեմպիոն - 2012
Կոնֆեդերացիաների գավաթի բրոնզե մեդալակիր - 2013


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում անգլ.՝
Վան Շիպեն

Վան Շիպեն (չին․՝ ավանդական՝ 王仕鹏, պարզեցված՝ 王仕鹏, փինյին՝ Wáng Shìpéng, ապրիլի 6, 1983(1983-04-06), Դանդուն, Լյաոնին, Չինաստան), չինացի պրոֆեսիոնալ բասկետբոլիստ, թեթև հարձակվողի և հարձակվող պաշտպան։ Մարզական ողջ կարիերայի ընթացքում հանդես է եկել Չինաստանի բասկետբոլի ասոցիացիայի (CBA) «Գուանդոնգ Սաթերն Թայգերս» ակումբում, որի կազմում ութ անգամ դարձել է առաջնության չեմպիոն (2003–2006, 2008–2011, 2013), ընդ որում՝ 2011 թվականին արժանացել է եզրափակչի ամենաարդյունավետ խաղացողի (2011)։
Ակումբային կարիերայից զատ հանդես է եկել նաև Չինաստանի բասկետբոլի ազգային հավաքականում, որի կազմում մասնակցել է Պեկինի (2008) և Լոնդոնի (2012) օլիմպիական խաղերին։


== Արտաքին հղումներ ==
Պաշտոնական էջը(անգլ.)
Քեյթլին Օսմոնդ

Քեյթլին Օսմոնդ (անգլ.՝ Kaetlyn Osmond, դեկտեմբերի 5, 1995(1995-12-05), Marystown, Նյուֆաունդլենդ եւ Լաբրադոր, Կանադա), կանադացի գեղասահորդուհի, օլիմպիական չեմպիոն (2018), 2014 թվականի Ձմեռային օլիմպիական խաղերի արծաթե մեդալակիր, Օլիմպիական խաղերի (2018) անհատական առաջնության բրոնզե մեդալակիր, 2017 թվականի աշխարհի փոխչեմպիոնուհի, Skate Canada 2012, Nebelhorn Trophy 2012 և 2015 մրցաշարերի հաղթող, Կանադայի եռակի չեմպիոն (2013, 2014 և 2017)։
2018 թվականի մարտի 3-ի դրությամբ Չմշկավազքի միջազգային միության վարկանիշով զբաղեցնում է 2-րդ հորիզոնականը։


== Կարիերա ==


==== Համառոտ կենսագրություն և վաղ տարիներ ====
Քեյթլին Օսմոնդը ծնվել է Մերիսթաունում (Նյուֆաունդլենդ և Լաբրադոր նահանգ)։ Ունի ավագ քույր՝ Նատաշան և 1 եղբայր՝ Գերին։ Ավելի ուշ տեղափոխվել է Ալբերտա նահանգը, որտեղ ապրում է այժմ։ Հայրենի քաղաքում գեղասահորդուհու պատվին անվանվել է սահադաշտ։


==== 2011-2013 թվականներ ====
2011/2012 մրցաշրջանում Օսմոնդն առաջին անգամ ելույթ է ունեցել մեծահասակների մակարդակով՝ մասնակցելով Կանադայի առաջնությանը, որտեղ նվաճել է բրոնզե մեդալ։ Հաջորդ մրցաշրջանի սկզբում նա հաղթել է Գերմանիայի Nebelhorn Trophy մրցախաղում։ Մեկ ամիս անց Կանադայի գրան պրիիում արժանացել է ոսկե մեդալի՝ ընդհանուր առմամբ հավաքելով 176,45 միավոր, այդպիսով սահմանելով անձնական լավագույն արդյունք։ 2013 թվականի հունվարին Քեյթլինը դարձել է Կանադայի մեծահասակների չեմպիոն։ Ընդ որում այս հաղթանակն առաջին է եղել ոչ Քվեբեկի ներկայացուցիչների մեջ։ Չորս մայրցամաքների առաջնությունում, որը տեղի է ունեցել փետրվարին, Օսմոնդն զբաղեցրել է 7-րդ տեղը, իսկ մեկ ամիս անց աշխարհի առաջնությունում եղել է 8-րդը։


== Սահքի տեխնիկա ==
Ի տարբերություն գեղասահորդների մեծ մասի՝ ցատկերը կատարում է ժամացույցի սլաքի ուղղությամբ։ Մրցումների ժամանակ կատարում է այնպիսի տարրեր, ինչպիսիք են եռակի ֆլիպ – կրկնակի թուլուպը, ինչպես նաև եռակի ռիտբերգեր – եռակի թուլուպը և կրկնակի աքսել – եռակի թուլուպը։


== Ծրագրեր ==


== Մրցումների արդյունքներ ==


== Ծանոթագրություններ ==


== Արտաքին հղումներ ==
Քեյթլին Օսմոնդը Չմշկավազքի միջազգային միության պաշտոնական կայքում
Պրոֆիլը Skate Canada կայքում
Մարկ Ֆաբեր

Մարկ Ֆաբեր (անգլ.՝ Marc Faber, փետրվարի 28, 1946(1946-02-28), Ցյուրիխ), շվեյցարական ծագում ունեցող աշխարհահռչակ թոփ ներդրող, միլիարդատեր, ֆինանսիստ-վերլուծաբան, հրապարակախոս։ «The Gloom Boom & Doom Report» ներդրումային տեղեկագրի թողարկողն է։


== Կենսագրություն ==
Ցյուրիխի համալսարանում սովորել է տնտեսագիտություն, որտեղ 24 տարեկանում magna cum laude տնտեսագիտական ճյուղում ստացել է փիլիսոփայության դոկտորի աստիճան։
1970-1978 թվականներին աշխատել է Նյու Յորքի, Ցյուրիխի և Հոնկոնգի White Weld & Company ներդրումային բանկում։ Այնուհետև մինչև 1990 թվականը եղել է «Drexel Burnham Lambert» բանկի Հոնկոնգի ստորաբաժանման կառավարիչ տնօրեն։
1990 թվականի հունիսին Հոնկոնգում հիմնել է սեփական Marc Faber Ltd ներդրումային բանկը։ 2009 թվականին Բլումբերգը դասել է նրան աշխարհի լավագույն ֆինանսական փորձագետների թվում։ 2013 թվականին Ֆաբերն իր ունեցվածքի մեկ քառորդը պահում էր ոսկով, ևս մեկ քառորդը՝ բաժնետոմսերով։ Հեղինակել է մի քանի գիրք և հոդված։
Մարկ Ֆաբերն ասել է․ «Ասել, որ ժողովրդավարությունը ամենալավ մեթոդն է աշխարհում, հնարավոր է՝ այդքան էլ ճիշտ չէ։
ԱՄՆ-ի համար տված հարցազրույցներից մեկում նա նշել է.


== Ծանոթագրություններ ==


== Արտաքին հղումներ ==
http://www.gloomboomdoom.com
Խոշոր ներդրողներ՝ Մարկ Ֆաբեր Archived 2021-09-27 at the Wayback Machine.
Վասիլիկներ

Վասիլիկներ, Բազիլիկներ (հունարեն՝ τὰ Βασιλικά), բյուզանդական իրավունքի վերջին կոդիֆիկացիան, ավարտվել է 890 թվականին, Լևոն VI Իմաստասերի օրոք։ Բաղկացած է 60 գրքից։ Հիմքում ընկած են հիմնականում Հուստինիանոսի կոդիֆիկացիան, Պրոքեյրոնը (πρόχειρος - ձեռքի տակ եղած), բյուզանդական քաղաքացիական, քրեական, մասնակիորեն՝ դատական և եկեղեցական իրավունքի որոշ հիմնական ինստիտուտների կոդիֆիկացիան, որն իրագործվել է Վասիլ I-ի հրամանով, 879 թվականին՝ որպես ոչ պաշտոնական ժողովածու։ «Վասիլիկներ»-ի ուշ շրջանի ընդօրինակություններում մեջբերումներ կան 11-12-րդ դարերին բյուզանդական իրավաբանների երկերից։ «Վասիլիկներ»-ն արտացոլել են գյուղացիների շահագործումը, օրինականացրել ճորտատիրությունը, վերացրել մասնավոր հողատիրության խոշորացման սահմանափակումները և այլն։
Լինա Պալյուգի

Լինա Պալյուգի (մայիսի 27, 1907(1907-05-27), Բրուքլին, Նյու Յորք, Նյու Յորք, ԱՄՆ և ԱՄՆ - հոկտեմբերի 2, 1980(1980-10-02) կամ հոկտեմբերի 1, 1980(1980-10-01), Գատեո, Ֆորլի Չեզանա, Էմիլիա Ռոմանիա, Իտալիա), իտալա-ամերիկացի օպերային երգչուհի։ Կարիերայի մեծ մասն անցկացնելով Իտալիայում՝ կատարել է մի շարք ձայնագրություններ և հաստատել իրեն որպես 1930-ական և 1940-ական թվականների աշխարհի լավագույն կոլորատուրային սոպրանոներց մեկը։


== Կարիերա ==
Ծնվել է Նյու Յորքի Բրուքլին թաղամասում իտալացի ներգաղթյալների ընտանիքում։ Մանկության տարիներին ծնողների հետ տեղափոխվել է Սան Ֆրանցիսկո և երգելու նկատմամբ հակում դրսևորել վաղ տարիքից։ Նրան նկատել է լեգենդար սոպրանո Լուիզա Տետրացինին, որը հասկացել է նրա պոտենցիալը և խրախուսել կրթություն ստանալ օպերային կարիերայի պատրաստվելու համար։
15 տարեկան հասակում ընտանիքի հետ տեղափոխվել է Իտալիա և Միլանում վոկալի դասեր ստացել դիրիժոր/մանկավարժ Գաետանո Բավանյոլիից։ Կատարել է իր դեբյուտը 1927 թվականին Միլանի Teatro Communale թատրոնում «Ռիգոլետտո» օպերայից Գիլդայի դերակատարմամբ։ Հաջողությունն այնքան մեծ էր, որ նրան անմիջապես հրավիրել են երգելու այդ դերը օպերայի ամբողջական ձայնագրության ժամանակ, որտեղ տղամարդկանց գլխավոր դերերը կատարում էին բարիտոն Լուիջի Պիացան և տենոր Տինո Ֆոլգարը։ 1938 թվականին ձայնագրվել է նաև Դիսնեյի «Սպիտակաձյունիկը և յոթ թզուկները» մուլտֆիլմի իտալերեն կրկնօրինակման գլխավոր դերում։
Համբավը տարածվել է ամբողջ Իտալիայում և նրան հրավիրել են երգելու բոլոր գլխավոր օպերային կենտրոններում, այդ թվում՝ Թուրինում, Պարմայում, Վենետիկում, Ֆլորենցիայում, Հռոմում և Նեապոլում։ Քննադատները նրան համարել են Տոտի Դալ Մոնտեի (1893–1975) փոխարինողն իր Ռոսսինի-Դոնիցետի-Բելլինի երգացանկով, որտեղ նրա քաղցր թափանցիկ ձայնը, ճկուն տեխնիկան ու արտահայտչականությունը դրսևորվել են լավագույնս։ Սակայն բացի 1932 թվականին դեպի Ավստրալիա կատարած հաջողակ շրջագայությունից ու Մոնտե Կառլոյում և Լոնդոնում ունեցած մի քանի ներկայացումներից բացի Իտալիայից դուրս համարյա ելույթ չի ունեցել։
Տարիքի առաջանալուն զուգահեռ չափազանց գիրացել է, որը սահմանափակել է աղջկական դերերում հանդես գալը՝ անկախ դրանցում լավ երգելուց։ Բեմին հրաժեշտ է տվել 1947 թվականին, սակայն նրան մինչև 1956 թվականը կարելի էր լսել իտալական RAI ռադիոյով, որից հետո ընդմիշտ թողել է երգելն ու սկսել դասավանդմամբ զբաղվել․ ուսանողների թվում էր նաև շվեդ սոպրանո Հյորդիս Շիմբերգը։
Կարիերայի ծաղկման շրջանում ձայնագրել է հանրահայտ օպերային մեներգերի իր մեկնաբանությունները, ինչպես նաև ամբողջական օպերաներ ձայնագրել Cetra Records իտալական ընկերության հետ, այդ թվում այնպիսի բելկանտո գործեր, ինչպիսիք են՝ «Լյուչիա դի Լամերմուր», «Գնդի դուստրը», «Թագավոր մեկ ժամով», «Ռիգոլետտո» և «Լուսնոտը» օպերաները։ Այս ձայնագրությունների մեծ մասն առկա է CD վերաթողարկումներով։
Ամուսնացել է տենոր Պրիմո Մոնտանարիի (1895–1972) հետ։ Մահացել է Հռոմում 73 տարեկանում։


== Ծանոթագրություններ ==


== Աղբյուրներ ==
Dictionnaire des interprètes, Alain Pâris, (Éditions Robert Laffont, 1989). 2-221-06660-X
Guide de l’opéra, Roland Mancini & Jean-Jacques Rouveroux, (Fayard, 1995). 2-213-59567-4
Մալի Օբզիր

Մալի Օբզիր (ուկրաիներեն՝ Малий Обзир), գյուղ Ուկրաինայի Վոլինի մարզի Կամեն-Կաշիրսկիի շրջանում։ Հիմնադրվել է 1727 թվականին։
2001 թվականի տվյալներով Մալի Օբզիր գյուղում բնակվում էր 70 մարդ։ Բնակավայրը զբաղեցնում է 0,243 կմ² տարածք։ Բնակչության խտությունը կազմում էր 288,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուշուայա

Ուշուայա կամ Ուսուայա, (իսպ․՝ Ushuaia), քաղաք և նավահանգիստ Արգենտինայի հարավում։ Հրո Երկիր պրովինցիայի և համանուն դեպարտամենտի վարչական կենտրոնը։


== Կլիմա ==


== Քաղաքի մասին ==

Բնակչությունը՝ 56 956 մարդ (2010 թվական)։
Դեկտեմբերից մարտ ամիսներին բնակչության թվաքանակը հասնում է մինչև 70․000-ի՝ ի հաշիվ քաղաք այցելող զբոսաշրջիկների։
Ուշուայան համարվում է աշխարհի ամենահարավային քաղաքը։ Քաղաքում կա նավահանգիստ, որտեղ կանգ են առնում դեպի Անտարկտիդա ուղևորվող զբոսանավերը։
Ամսական միջին ջերմաստիճանը հասնում է 0 °C-ից (օգոստոս) մինչև +11 °C (փետրվար)։ Ամռանը այն հաճախ չի գերազանցում 15 °C-ը։
Չնայած որ Ուշուայան համարվում է աշխարհի ամենահարավային քաղաքը, այնուամենայնիվ այն չի համարվում ամենահարավային բնակավայրը։ Ուշուայաից ավելի հարավ գտնվում է Պուերտո Ուիլյամս ավանը, որը սակայն չունի քաղաքային կարգավիճակ։ Վերջինիցս ավելի հարավ է գտնվում Պուերտո Տորո գյուղը, որտեղ բնակվում է շուրջ 50 մարդ, որոնք հիմնականում զբաղվում են ձկնորսությամբ։
Քաղաքի շրջակայքում են գտնվում նաև աշխարհի ամենահարավային ազգային պարկը (Հրո Երկիր) և երկաթուղին (FCAF)։


== Քույր քաղաքներ ==
 Համմերֆեստ (Նորվեգիա) — Եվրոպայի ամենահյուսիսային քաղաքը։
 Էյլաթ (Իսրայել) — Իսրայելի ամենահարավային քաղաքը։
 Բարրոու (ԱՄՆ) — Հյուսիսային Ամերիկայի ամենահյուսիսային քաղաքը։
 Սանթոս, Բրազիլիա։
 Նուուկ, Գրենլանդիա։


=== Գործընկեր քաղաքներ ===
 Լացիո, Իտալիա։


== Տես նաև ==
Հրո Երկիր, Անտարկտիդա և Հարավային Ատլանտիկայի կղզիներ
Արգենտինայի վարչական բաժանում
Անտարկտիդա


== Ծանոթագրություններ ==
Կեենի (գյուղ, Սանգաստե շրջան)

Անվան այլ կիրառումների համար տե՛ս՝ Կեենի (այլ կիրառումներ)Կեենի (էստ․՝ Keeni), գյուղ Էստոնիայի Վալգամաա նահանգի Սանգաստե շրջանում։
2011 թվականի տվյալներով գյուղում բնակվում էր 285 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դուբովոե (գյուղ, Բելգորոդի շրջան)

Անվան այլ կիրառումների համար տե՛ս՝ ԴուբովոեԴուբովոե (ռուս.՝ Дубовое), գյուղ Ռուսաստանի Բելգորոդի մարզի Բելգորոդի շրջանի կազմում։
Բնակչությունը ըստ վերջին գրանցված տվյալների կազմում էր 8627 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեունինգեն (համայնք)

Բեունինգեն (հոլ.՝ Beuningen ( արտասանություն)), համայնք Նիդերլանդների Խելդերլանդ մարզում։ Տարածքը 43,86 կմ² է, բնակչությունը՝ 25.528 (2011 թ.)։ Մեկ շնչի տարեկան միջին եկամուտը 13.100 եվրո է։
Ռեդ Ռիվեր շրջան (Լուիզիանա)

Անվան այլ կիրառումների համար տե՛ս՝ Ռեդ Ռիվեր շրջան (այլ կիրառումներ)Ռեդ Ռիվեր շրջան (անգլ.՝ Red River Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.041 կմ² է, բնակչությունը՝ 9.091 մարդ (2010 թ. տվյալներով)։ Շրջկենտրոնն է Քուշատա բնակավայրը։ Կազմավորվել է 1871 թ.։
Արտալուկ

Արտալուկ (ռուս.՝ Арталук), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կիզիլ Տաշ գետի աջ ափով՝ 3 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010100312115100005674
Հիդրոլոգիական ուսումնասիրությունների կոդը - 115100567
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արիել Շարոն

Արիել Շարոն  (եբրայերեն՝ אריאל שרון ‎, Ariʼēl Sharōn, կրճատ նաև diminutive Արիկ, אַריק, ծնունդով Արիել Շայներման, אריאל שיינרמן&lrm, փետրվարի 26, 1928(1928-02-26)[…] կամ փետրվարի 27, 1928(1928-02-27), Կֆար Մալալ, Մանդատային Պաղեստին - հունվարի 11, 2014(2014-01-11)[…], Ռամատ Գան, Թել Ավիվի մարզ, Իսրայել), Իսրայելի պետական պաշտոնյա և Իսրայելի 11-րդ վարչապետ։
Շարոնը 1948 թ․ Իսրայելի բանակի կազմավորումից ի վեր նրա հրամանատարն էր։ Նա մասնակցել է Իսրայելի վարած բոլոր մարտերին, իսկ 1982 թ․ Լիբանանյան պատերազմում արդեն պաշտպանության նախարար էր։
Իր ռազմական կարիերայի ընթացքում նա համարվում էր լավագույն դաշտային հրամանատարը Իսրայելի պատմության մեջ և երկրի երբևէ ունեցած լավագույն ռազմական ստրատեգը։ Ժողովուրդը հաճախ նրան անվանում էր "Իսրայելի թագավոր", "Աստծո առյուծ":


== Ծանոթագրություններ ==
Գյուլլիդուզ (լեռնագագաթ)

Անվան այլ կիրառումների համար տե՛ս՝ Գյուլլիդուզ (այլ կիրառումներ)Գյուլլիդուզ , լեռնագագաթ Հայկական լեռնաշխարհում, Փոքր Կովկաս լեռնահամակարգում, Վարդենիսի լեռնաշղթայի արևելյան հատվածի հարավային լանջերին։ Եղգնաձորի շրջանի Գյուլլիդուզ գյուղից հյուսիս։ Բարձրությունը 2695 մ է։


== Ծանոթագրություններ ==
Կողմնակի անձանց մուտքը թույլատրվում է

«Կողմնակի անձանց մուտքը թույլատրվում է» (չեխ.՝ Cizím vstup povolen), 1987 թվականի խորհրդա-չեխոսլովակյան ֆիլմ, որը նկարահանել է ռեժիսոր Յոզեֆ Պինկավան Նատալյա Դուրովայի ստեղծագործությունների մոտիվներով։


== Սյուժե ==
Չեխոսլովակիայում ապրող  10-ամյա աղջիկը սիրում է կենդանիներին։ Նա ունի շուն՝ պուդել Մարկիզը։ Մի անգամ նրանց ընտանիքին Մոսկվա է հրավիրում նրա հոր գործընկերը Խորհրդային Միությունից։ Եվ ահա նրանք ինքնաթիռով թռչում են ամբողջ ընտանիքով և... Մարկիզի հետ միասին, որին Յանան գաղտնի վերցրել է իր հետ։ Մոսկվայում նրանք բնակություն են հաստատում Կորոլյովների ընտանիքում։ Այստեղ նա գտնում է նոր ընկերներ՝ Դիման և Սաշան, բայց Յանան Մարկիզի պատճառով խնդիրներ ունի հարևան Պոլիպովնայի հետ, որը չի սիրում շներին, ինչպես նաև կենդանիների երեք որսորդների հետ, որոնցից երեխաները փրկում են ոչ միայն Մարկիզին, այլև անօթևան շուն Ռիտային։ Նրանք փորձում են ինչ-որ մեկին տալ Ռիտային, նույնիսկ փորձում են հանձնել կրկեսին, որտեղ նրանք ծանոթանում են ծաղրածու Օլեգ Պոպովի հետ, և Ռիտային հնարավորություն է ընձեռնվում ընդունվել կրկես՝ պայմանով, որ նա ինչ-որ բան իմանա։ Եվ այստեղ երեխաները սկսում են շանը սովորեցնել  հնարքներ, բայց միևնույն ժամանակ թաքցնել ծնողներից և զայրացած Պոլիպովնայից, ինչպես նաև կենդանիների որսորդներից։


== Դերերում ==
Յանա Պալենիչկովա - Յանա Կուդելկովա
Անտոն Սամուլեև - Դիմա Կորոլյով
Վադիմ Խրիչկին - Սաշա Բալանդին
Եվա Յակուբկովա - Կուդելկովա, Յանայի մայրը
Միրոսլավ Մեյզլիկ - Կուդելկա, Յանայի հայրը
Նատալյա Վառլեյ - Կորոլյովա, Դիմայի մայրը
Եվգենի Գերասիմով - Յուրի Կորոլյով, Դիմայի հայրը
Նատալյա Դուրովա - ծնող
Օլեգ Պոպով - ծաղրածու, կամեո
Լյուբոմիր Լիպսկի - Կարլ Կարլովիչ Մեխանեկ
Ռաիսա Ռյազանովա - Պոլիպովնա, զայրացած հարևանուհի
Լյուբով Գերմանովա - Սաշա Բալանդինի քույրը
Լեոնիդ Խարիտոնով - պրոֆեսորի հարևանը
Վիկտոր Բորիսով - էպիզոդ


== Նկարահանող խումբ ==
Ռեժիսոր՝ Յոզեֆ Պինկավա
Սցենարի հեղինակներ՝ Վալերի Կարեն, Միլան Շիմեկ, Նատալյա Դուրովա
Օպերատոր՝ Յուրայ Ֆանդլի
Կոմպոզիտոր՝ Զդենեկ Ջոն
Նկարիչ՝ Պյոտր Սմոլա, Նիկոլայ Տերեխով


== Ծանոթագրություններ ==


== Աղբյուրներ ==
Посторонним вход разрешен // Советские художественные фильмы: 1986—1987. — М.: Нива России, 1995. — стр. 144
Cizím vstup povolen // Lexikon českého filmu: 2,000 filmů 1930—1996 / Václav Březina. — Cinema, 1996. — 530 č.
Cizím vstup povolen // Filmová databáze online FDb.cz
Cizím vstup povolen // Filmový přehled


== Գրականություն ==
Весёлая история про людей и зверей // Культура и жизнь, 1987
Դագդա

Դագդա (լատիշ․՝ Dagda), 1992 թվականից քաղաք  Լատվիայի հարավ-արևելքում, վարչական կենտրոնը գտնվում է Դագդայի եզրին։


== Աշխարհագրություն ==
Տեղակայված է Կրասլավից 36 կմ դեպի հյուսիս-արևելք և Բելառուսի սահմանից դեպի 267 կմ հեռավորության վրա գտնվող համանուն լճի մոտ։ Այն վերաբերվում է Լատգալե պատմա-մշակութային տարածաշրջանին։


== Պատմություն ==
Դագդան առաջացել է XVII դարում, որպես բնակավայր առևտրականների և արհեստավորների կողմից։
1987 թվականի մարդահամարի տվյալներով Դագդայում ապրում էր 1516 մարդ, այդ թվում՝ հրեական դավանանքից 1026 մարդ, հռոմեա-կաթոլիկ՝ 377 մարդ։
1925-ին Դագդան եղել է գյուղի կարգավիճակում, իսկ 1950 թվականին նա ստացել է քաղաքային տիպի կարգավիճակ։ Երբ 1992 թվականին քաղաքային տիպի բնակավայրերը Լատվիայում ավերվել են, Դագդան դարձել է քաղաք։
Մինչև 1974 թվականը Դագդան եղել է Դուագավպիլսկիի նահանգի կազմի մեջ, սակայն հետո մտել է Կրասլովսկու նորակազմ նահանգի մեջ։ 1950-1962 թվականները քաղաքը եղել է Դագդսկիի շրջանի կենտրոնը։ 1962 թվականին հրամանագրի շնորհիվ Դագդայի կազմի մեջ է մտել Կրասլովսկու շրջանը և Դագդսկիի կենտրոնը ։ 2009-ին դարձել է որպես նորակազմ կենտորն Դագդսկիի եզրին։
Դագդա քաղաքում իր մանկությունն է անցկացրել  ապագա փիլիսոփա Նիկոլայ Լոսկուուն, որտեղ նա ապրել է 1972 թվականից մինչև 1981 թվականը։
1937 թվականի հունիսի 11-ին Դագդայում է ծնվել ռուս տնտեսագետ Գրիգորի Իսահակովիչ Հանինը։


== Տրանսպորտ ==


=== Ավտոճանապարհներ ===
Դագդան ունի հետևյալ տարածաշրջանային ավտոճանապարհները՝ Ռեզենկե-Դագդա, Դագդա-Ագլոնա և Կրասլավա-Դագդա։


=== Միջքաղաքային ավտոբուսների գործունեություններ ===
Հիմնական երթուղիներն են՝ Դագդա-Կրասլավա-Դաուգավպիլս, Դագդա-Ագլոնա, Դագդա-Ռեզեկնե, Դագդա-Ռիգա։


== Քույր քաղաքներ ==
 Դուբրովնո, Բելառուս


== Ծանոթագրություններ ==


== Արտաքին հղումներ ==
Официальный сайт Дагдского края(լատիշերեն)Информация о Дагде на туристическом портале mesta.lv(ռուս.)
Информация о Дагде в топонимической базе данных(լատիշերեն)Дагда (город)
Արամ Գ. Սարգսյան

Արամ Գասպարի Սարգսյան (օգոստոսի 14, 1949(1949-08-14), Երևան, Հայկական ԽՍՀ, ԽՍՀՄ), հայ հասարակական-քաղաքական գործիչ, Հայաստանի կոմունիստական կուսակցության (ՀԽՍՀ Հայաստանի կոմկուսի) վերջին քարտուղար և Հայաստանի Դեմոկրատական կուսակցության հիմնադիր և առաջին քարտուղար։
Իդիլ Բիրեթ

Իդիլ Բիրեթ (թուրքերեն՝ İdil Biret, նոյեմբերի 21, 1941(1941-11-21), Անկարա, Թուրքիա), ժամանակակից թուրք դաշնակահարուհի։


== Կենսագրություն ==
Իդիլ Բիրեթը սկսել է դաշնամուր պարապել հինգ տարեկանից Միթհաթ Ֆենմենի մոտ։ 1949 թվականին Թուրքիայի խորհրդարանի հատուկ որոշմամբ Բիրեթը մեկնել է Փարիզ, սովորելու տեղի կոնսերվատորիայում՝ Նադա Բուլանժեի դասարանում։ Դաշնամուր է պարապել նաև Մադլեն Վալմալետի ու Ժան Դուայենի մոտ։ Կոնսերվատորիան ավարտելուց հետո Բիրեթը հղկել է իր վարպետությունը Ալֆրեդ Կորտոյի և Վիլհելմ Կեմփֆի մոտ։ 1958 թվականից սկսել է միջազգային համերգային շրջագայությունները։ 1959 թվականին արժանացել է Հարիեթ Քոենի միջազգային երաժշտական մրցանակաբաշխության Դինա Լիպատտիի մեդալի։ Մոտ 100 ելույթ է ունեցել ԽՍՀՄ-ում։
Իդիլ Բիրեթը կատարել է Բեթհովենի բոլոր 32 սոնատները, ինչպես նաև Ֆերենց Լիստի Բեթհովենի բոլոր՝ ինը սիմֆոնիաների դաշնամուրի համար փոխակերպումները։ Իդիլ Բիրեթի Շոպենի դաշնամուրային բոլոր ստեղծագործությունների ձայնագրությունը (15 սկավառակ, 1992 թվական) Լեհաստանում մրցանակների է արժանացել։ 1997 թվականի Բրամսի մահվան հարյուրամյակին նվիրված հինգ համերգների ժամանակ,  Բիրեթը կատարել է կոմպոզիտորի դաշնամուրային բոլոր մենահամերգները։ Բիրեթի ձայնագրությունների մեջ զգալի տեղ են զբաղեցնում Ռախմանինովի դաշնամուրային ստեղծագործությունները (2000), Պիեռ Բուլեզի սոնատները  (1995,  ըստ «Մոնդ» թերթի՝ տարվա լավագույն ձայնագրություն), Ֆյորդ Լիգետիի էտյուդները։


== Ծանոթագրություններ ==


== Արտաքին հղումներ ==
Իդիլ Բիրեթի պաշտոնական կայք(անգլ.)(գերմ.)(թուրքերեն)
Էլիանե Ժիարդինի

Էլիանե Թերեզինիա Ժիարդինի (պորտ.՝ Eliane Teresinha Giardini, հոկտեմբերի 20, 1952(1952-10-20), Սորոկաբա, Սան Պաուլու, Բրազիլիա), թատրոնի և կինոյի բրազիլացի դերասանուհի։ Էլիանեն Բրազիլիայի ամենահայտնի դերասանուհիներից մեկն է։ Հայ հանդիսատեսին առավել հայտնի է Կլոն հեռուստասերիալում մարմնավորած Նազիրայի դերով։ 


== Կենսագրություն ==
Էլիանե Ժիարդինին ծնվել է 1952 թվականին Սան Պաուլո քաղաքում՝ իտալական ընտանիքում։ Դեռ մանկուց երազել է դերասանուհի դառնալու մասին։ Մասնակցել է սիրողական ներկայացումների։ Դեռահաս տարիքից սկսել է նկարահանվել ֆիլմերում և հեռուստասերիալներում։ Էլիանեն նկարահանվել է Ռեդե Գլոբո հեռուստաընկերության մի շարք հեռուստասերիալներում։


== Ընտանիք ==
Նախկին ամուսինը դերասան Պաուլո Բետտին է։ Ունի երկու աղջիկ՝ Ջուլիաննան (ծնված 1977 թվականին) և Մարինան (ծնված 1981 թվականին)։


== Ֆիլմագրություն ==
1998 — Բաբելոնի աշտարակը - Վանդոնա
1998 — Կանանց աշխարհում (էպիզոդ)
1999 — Երկնային ամրոցներ - Ժանետի
2001 — Կլոն - Նազիրա
2005 — Ամերիկա
2006 — Օձեր և մողեսներ
2007 — Eterna Magia
2009 — Հնդկաստանի ճանապարհներ-Ինդիրա Անանդա
2012 — Բրազիլիայի պողոտա - Մուրիսի
2013 - Կյանքը սեր է - Օրդալիա


== Արտաքին հղումներ ==
Элиан Жиардини на Braziliada.ru Archived 2017-01-11 at the Wayback Machine.
Элиан Жиардини на kinopoisk.ru
Элиан Жиардини на Dramaturgia Brasileira(չաշխատող հղում)
Элиан Жиардини — официальный блог Archived 2009-04-15 at the Wayback Machine.
Կյախտա (գյուղ, Շիգոնսկի շրջան)

Կյախտա (ռուս.՝ Кяхта), գյուղ Ռուսաստանի Սամարայի մարզի Շիգոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճանապարհորդություն դեպի Հայաստան (ֆիլմ)

Անվան այլ կիրառումների համար տե՛ս՝ Le Voyage en Arménie (այլ կիրառումներ)Ճանապարհորդություն դեպի Հայաստան, Ուղևորություն դեպի Հայաստան (ֆր.՝ Le Voyage en Arménie), ֆրանսահայ ռեժիսոր Ռոբեր Կետիկյանի 2006 թվականին նկարահանած ֆիլմը։ Ներկայացվել է Ոսկե ծիրան կինոփառատոնի Խաղարկային ֆիլմերի մրցույթում։


== Սյուժե ==
Վարշամը՝ Աննայի հայրը, լուրջ հիվանդ է։ Մեռնելուց առաջ նա ուզում է դստերը մի ժառանգություն թողնել՝ կասկածել սովորեցնել։ Հայաստան փախչելով՝ նա շատ հետքեր է թողել, որպեսզի Աննան գտնի իրեն։ Այս պարտադրված ուղևորությունը անծանոթ երկիր Աննայի համար դառնում է այն, ինչ հայրն էր ակնկալում. ճանաչողական ճամփորդություն, զգայական դաստիարակություն, նոր հասունացում։ Կովկասյան սարերում կորած մի փոքրիկ գյուղում նա, վերջապես, գտնում է հորը՝ ծաղկած ծիրանու տակ նստած։ Աննան սկսում է կասկածել իր ինքնությանը, սիրուն, պարտավորություններին…։


== Դերակատարներ ==


== Նկարահանող խումբ ==
Մտահղացում։ Ռոբեր Կետիկյան
Սցենար։ Արիան Ասկարիդ, Մարի Դեսպլեկին և Ռոբեր Կետիկյան
Պրոդյուսեր։ Ռոբեր Կետիկյան
Կինոընկերություն։ Agat Films & Cie
Տեղայնացնող։ Diaphana Films
Երաժշտություն։ Արտո Թունջբոյաջյան
Լուսանկարիչ։ Պյեր Միլոն
Մոնտաժ։ Բերնար Սասիա
Դեկորացիա։ Քարիմ Համզաի
Հագուստներ։ Անն-Մարի +akalwn
Երկիր։  Ֆրանսիա
Ժանր։ Դրամա
Տևողություն։ 125 րոպե (2ժ 05ր)
Ձևաչափ։ Գունավոր
Բյուջե։
Պրեմիերա։
 Ֆրանսիա ։ 28
 Բելգիա ։ 30
 Կանադա ։ 8 (Տորոնտոյի միջազգային կինոփառատոն)


== Ծանոթագրություններ ==
Ուրուս (մունիցիպալիտետ)

Անվան այլ կիրառումների համար տե՛ս՝ Ուրուս (այլ կիրառումներ)Ուրուս (կատ.՝ Urús), մունիցիպալիտետ Իսպանիայում։ Մտնում է Կատալոնիա ինքնավար համայնքի Ժիրոնա նահանգի Բաշա Սերդանիա շրջանում։ Զբաղեցնում է 17,60 կմ²։ Բնակչությունը կազմում է 208 մարդ (2010 թվական)։


== Բնակչություն ==


== Ծանոթագրություններ ==


== Արտաքին հղումներ ==
Pàgina web de l’Ajuntament (իսպ.)
Informació de la Generalitat de Catalunya Archived 2007-09-29 at the Wayback Machine.(իսպ.)
Informació de l’Institut d’Estadística de Catalunya(իսպ.)
Վերոշոր

Վերոշոր (ռուս.՝ Вэрошор), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Լայա գետի ձախ ափին՝ 196 կմ հեռավորության վրա։ Գետի երկարությունը 13 կմ է։
Գետի ակունքը գտնվում է արևելքում Նիկոլա գյուղում, Յրանսկա գյուղից 18 կմ հյուսիս-արևելք։ Գետը հոսում է հյուսիս-արևմուտք։

Ջրային օբյեկտի, պետական ջրային գրանցման կոդը - 03050300112103000073553
Հիդրոլոգիական ուսումնասիրությունների կոդը - 103007355
Ավազանի կոդը - 03.05.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(3382) Կեսեդի

(3382) Կեսեդի (անգլ.՝ Cassidy), աստերոիդ աստերոիդների հիմնական գոտում։ Հայտնաբերվել է 1948 թվականի սեպտեմբերի 7-ին Հենրի Ջիկլասի կողմից Ֆլագստաֆում։
Միջին հեռավորությունը Արեգակից կազմում է 2,242327 ա. մ., առավելագույնը մոտենում է 1,8318 ա. մ. հեռավորության վրա և հեռանում 2,6529 ա. մ.։ Արեգակի շուրջ մեկ ամբողջական պտույտ է կատարում 1226,44 երկրային օրվա ընթացքում, իր ուղեծրով շարժվելով միջինում 0,293532 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3382) Կեսեդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեննա Լոդիջանա

Սեննա Լոդիջանա (իտալերեն՝ Senna Lodigiana), կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է՝ 2020 մարդ։ Խտությունը կազմում է՝ 78 մարդ/կմ²։ Տարածքը՝ 26 կմ²։ Էլեկտրոնային փոստ՝ 10080։ Հեռախոսային կոդ՝ 0377։
Կոմունայի հովանավորն է Օսերի Սուրբ Հերմանը։ Տոնը նշվում է հուլիսի 31-ին։


== Արտաքին հղումներ ==
http://www.comunesenna.it/index_cont.php Archived 2006-05-06 at the Wayback Machine.


== Ծանոթագրություններ ==
Ժողովածու (705)

Ժողովածու (705), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 705 թվի տակ։ Ձեռագիրը գրվել է 1668 թվականին, Սուրբ Թովմայ վանքում (Աղուլիս)։ Ստացողը եղել է Գրիգոր Ցզնացին։ Գրված է թղթի վրա, որը ունի 12, 6 x 9.3 չափս։ Ձեռագիրը կազմված է 339 թերթից։ Գրված է բոլոագիծ, երկաթագիրովով։ Ունի կիսախորան մանրանկարներ։ Պահպանակը՝ մագաղաթ 4։ Կազմը` կիսախորան, աստառը՝ կարմիր մետաքս։ Հիշատակարաններ՝339ա։


== Բովանդակություն ==
Իմաստութիւն Սիրաքայ (Թրգմ․ Ստ․ Լե․ Հացի)
Ստ․ Լեհացւոյ Բանք իմաստասիրականք և աստուածաբանականք։


== Ծանոթագրություններ ==
Ֆուջիտի սանդղակ

Ֆուջիտի սանդղակ (անգլ.՝ Fujita scale), հայտնի է նաև որպես Ֆուջիտի-Պիրսոնի սանդղակ կամ F-սանդղակ, 1971 թվականին պրոֆեսոր Թեոդոր Ֆուջիտան ներկայացրած դասակարգման սանդղակը՝ Տորնադոների դասակարգման համար։ Սանդղակը բաղկացած է ուժգնության 6 աստիճանից՝  F0-ից F5։ Դրա հետ մեկտեղ  F0 և F1–ի միջև ինտերվալը կազմում է 11 և 12 բալ ըստ Բոֆորտի սանդղակի։ F6 դասակարգը սանդղակում ներկայացված է տեսականորեն հնարավոր տորնադոների համար, անկախ նրանից թե ինչքան է տորնադոյում քամու արագությունը, նույնիսկ եթե այն անցնում է 512 կմ/ժ, իսկ գործնականում կիրառվող առավելագույն կարգը F5֊ն է։ Ամանահաճախը հանդիպող տորնադոները F1 և F2 դասակարգի են, ավելի բարձր ուժգնության տորնադոներ լինում են հազվադեպ։ Տեսականորեն F6 կատեգորիայի տորնադոյի արագությունը հավասար է ձայնի արագությանը։ Առավել հզոր տորնադոյի  քամու առավելագույն արագությունը դժվար է չափել՝ քանի որ դրա մոտակայքում ոչ մի օդերևութաբանական սարք չի կարող գոյատևել։


== Ծանոթագրություններ ==


== Արտաքին հղումներ ==

 Մեդիաֆայլեր Ֆուջիտի_սանդղակ թեմայով Վիքիպահեստում:
Tornado Project Online The Fujita Scale (անգլ.)
Ստրոպո

Ստրոպո  (իտալ․՝Stroppo), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 108 մարդ (2008 թվականի տվյալներով)։ Բնակչության խտությունը 4 մարդ/կմ²։ Տարածքը՝ 28 կմ²։ Փոստային ինդեքս՝ 12020։ Հեռախոսային կոդ՝ 0171։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0171 999112
Էլեկտրոնային հասցե։ info@comune.stroppo.cn.it
Պաշտոնական կայք։ http://www.comune.stroppo.cn.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ավրորայի լուսաբացը

«Ավրորայի լուսաբացը», Իննա Սահակյանի նկարահանած վավերագրական-անիմացիոն ֆիլմ, որը ստեղծվել է Զորյան ինստիտուտի գիտական աջակցությամբ և Հայոց ցեղասպանության բանավոր պատմության արխիվի հիման վրա։


== Սյուժե ==
14-ամյա Ավրորա Մարտիկանյանը սեփական աչքերով է տեսնում և ապրում հայերի ցեղասպանության արհավիրքը։ Ցեղասպանությունից մազապուրծ հասնում է Ամերիկա, որտեղ նրա կյանքի ողբերգության պատմությունը դառնում է մշակութային իսկական սենսացիա։ Ավրորայի կյանքի պատմության հիման վրա նկարահանված ֆիլմը, որտեղ նա հանդես է գալիս գլխավոր հերոսի կերպարում, ցնցում է Ամերիկան՝ Ավրորային դարձնելով ԱՄՆ-ի պատմության մեջ ամենամեծ բարեգործական արշավի դեմքը։ Նրա կյանքի ոդիսականը պատմում է, թե ինչպես է հերոսուհին դիմակայում ճակատագրի դաժան հարվածներին, անցնում ցավի ու դառնության միջով՝ չկորցնելով կյանքում ամենակարևորը՝ մարդ մնալու կարողությունը։


== Դերերում ==
Անժելիկա Հակոբյան
Արփի Պետրոսյան
Շուշան Աբրահամյան


== Մրցանակաբաշխություններ, անվանակարգեր ==
2022 թվականին ֆիլմը արժանացել է Ասիա-Խաղաղoվկիանոսյան Էկրանավորման մրցանակին «Լավագույն անիմացիոն ֆիլմ» անվանակարգում։
«Ավրորայի լուսաբացը» ընդգրկվել է վավերագրական ֆիլմերի IDFA փառատոնի (Ամստերդամի վավերագրական ֆիլմերի միջազգային փառատոն) Best of Fests («Փառատոների լավագույն ֆիլմեր») բաժնում։


== Տես նաև ==
Հոգիների աճուրդ


== Ծանոթագրություններ ==


== Արտաքին հղումներ ==
Շերը Լոս-Անջելեսում ներկա է եղել «Ավրորայի լուսաբացը» ֆիլմի ցուցադրմանը
«Ավրորայի լուսաբացը» միջազգային մամուլի էջերում
Aurora’s Sunrise - IDFA
‘Aurora’s Sunrise’ Trailer: Armenia’s Submission For Oscars International Film Category Tells Remarkable “Forgotten Story Of Survival”
AURORA – STAR WIDER WILLEN
Գոլոխվաստի

Գոլոխվաստի (ուկրաիներեն՝ Голохвасти), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Գոլոխվաստի գյուղում բնակվում էր 209 մարդ։ Բնակավայրը զբաղեցնում է 1718 կմ² տարածք։ Բնակչության խտությունը կազմում էր 110,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 341


== Դեպքեր ==


== Ծնունդներ ==


== Մահեր ==
Բակուր

Բակուր (մոտ մ.թ.ա. 67– մ․ թ․ ա․ 38 հունիսի 9), Պարթևաց Որոդես II թագավորի որդին և գահակիցը։ Մ․ թ․ ա․ 53-ի հունիսին Արտաշատում կնքած հայ–պարթևական դաշինքն ամրապնդվել է Բակուրի և Հայոց թագավոր Արտավազդ Բ–ի քրոջ ամուսնությամբ։ Օժտված լինելով զորավարական տաղանդով՝ Բակուրը եղել է պարթևական արշավանքների կազմակերպիչը։ Մ․ թ․ ա․ 52–50-ին գլխավորել է Ասորիքում և Փոքր Ասիայում պարթևական զորքերի գործողություններն ընդդեմ Հռոմի։ Մ․ թ․ ա․ 50-ի գարնանը Բակուրը նոր արշավանք է նախապատրաստել Հռոմի դեմ, սակայն Որոդես II անսպասելիորեն Ասորիքից ետ կանչելով՝ խանգարել է նրան իրագործելու այդ մտադրությունը։ Հռոմեա–պարթևական նոր պատերազմի սկզբին (մ․ թ․ ա․ 40) Բակուրը վերստին գրավել է Ասորիքը և Փյունիկիան։ Բակուրի ասորիք–պաղեստինյան արշավանքներին մասնակցել են նաև հայկական զորագնդերը։ Բակուրի զորավարներից էր Բարզափրանես Ռշտունին, որը, ըստ Մովսես Խորենացու, անցել է Գալիլեյա և այնտեղ ապստամբություն հրահրել հռոմեացիների դեմ։ Բակուրի ռազմական հմուտ գործողությունների շնորհիվ մ․ թ․ ա․ 40–38-ին Պաղեստինը, Ասորիքը և Փոքր Ասիան անցել են պարթևական տիրապետության տակ։ Սակայն մ․ թ․ ա․ 38-ին, Գինդարոս լեռան մոտ (Անտիոքից ոչ հեռու) ճակատամարտում Բակուրը սպանվել է։ Պարթևական զորաբանակի պարտությամբ Եփրատը վերստին ճանաչվել է հռոմեական և պարթևական տերությունների սահմանագիծ։ Բակուրի զոհվելուց հետո Որոդես II հրաժարվել է գահից՝ հօգուտ մյուս որդու՝ Հրահատ Դ-ի։ 


== Գրականություն ==
Հայ ժողովրդի պատմություն, հ․ 1, Ե․, 1971։
Моммзен Т․, История Рима, т․ 5, М․, 1949, с․ 327-28․
Բասենի ճակատամարտ (այլ կիրառումներ)

Բասենի ճակատամարտ, կարող է վերաբերել՝

Բասենի ճակատամարտ - ռազմական բախում հայերի և թյուրքերի միջև 1049 թվականին,
Բասենի ճակատամարտ - ռազմական բախում հայ-վրացական և Իկոնիայի սուլթանության ուժերի միջև։
Հակաամերիկանիզմ

Հակաամերիկանիզմ,  հակաամերիկանություն, ամերիկաֆոբիա (անգլ.՝ Anti-Americanism, Americanophobia), Միացյալ Նահանգների դաշնային կառավարության քաղաքականության, հատկապես՝ արտաքին քաղաքական գործունեությունների կամ ամերիկացի ժողովրդի, ամերիկյան մշակույթի և այլ տարրերի հանդեպ ուղղված որոշակի համընդանուր հակակրանք, քաղաքական համոզմունք։
Տվյալ երևույթի առկայությունը կարող է բացատրվել որպես ամերիկացիների կամ ԱՄՆ-ի հասցեին ուղղված կարծրատիպերի, նախախնամության և քննադատությունների բաղադրյալ կառուցվածք, առավել լայն նշանակություն հատկացնելով քաղաքական քննադատությանը։
Հակաամերիկյան դերսևորումները հիմնականում ուժեղ են արտահայտված Մերձավոր Արևելքի երկրներում, Եվրոպայում և Ռուսաստանում, և համեմատաբար ավելի թույլ՝ Արևադարձային Աֆրիկայի Երկրներում։


== Տես նաև ==
Հակառուսականություն


== Ծանոթագրություններ ==
(3447) Բարկհալտեր

(3447) Բարկհալտեր (անգլ.՝ Burckhalter), աստերոիդ աստերոիդների գոտի ներքին մասում։ Հայտնաբերվել է 1956 թվականի սեպտեմբերի 29-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 1,990582 ա. մ., առավելագույնը մոտենում է 1,9329 ա. մ. հեռավորության վրա և հեռանում 2,0483 ա. մ.։ Արեգակի շուրջ մեկ ամբողջական պտույտ է կատարում 1025,81 երկրային օրվա ընթացքում, իր ուղեծրով շարժվելով միջինում 0,350941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,72° անկյուն։
Բարկհալտեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3447) Բարկհալտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ես երազում եմ

Ես երազում եմ (անգլ.՝ I Dream), 2004 թվականին նկարահանված բրիտանական երաժշտական հեռուստասերիալ՝ երիտասարդական «S Club 8» երաժշտական խմբի անդամների մասնակցթյամբ։


== Սյուժե ==
Սերիալի գործողությունները զարգանում են տասներեք տաղանդավո դեռահասների շուրջ, ովքեր հրավեր են ստացել անցկացնել ամառը բարձրակարգ «Avalon Heights» երաժշտական ակադեմիայում, էքսցենտրիկ պրոֆեսոր Թունի ղեկավարությամբ։


== Սերիաներ ==
Սերիալը կազմված է 13 սերիաներց, որոնցից յուրաքանչյուրը ներառում է մի քանի երաժշտական համարներ, որոնք կատարում են գլխավոր հերոսները։ Գլխավոր երաժշտական թեման «Dreaming» կատարում են Քելվին Գոլդսպինկը և Ֆրենկի Սենդֆորդը։


== Դերերում ==
 «S Club 8» անդամները

Այլ դերասաններ


== Ցուցադրում ==
Սերիալը ցուցադրել է բրիտանական CBBC (Children’s BBC) հեռուստաալիքը, 2004 թվականի սեպտեմբերի 22-ից մինչ դեկտեմբերի 15-ը։ Ռուսաստանում ֆիլմը ցուցադրել է «МУЗ-ТВ» հեռուստաալիքը 2008 թվականին։


== Արտաքին հղումներ ==
«Ես երազում եմ» սերիալը «Афиша» կայքում
Հեռուստասերիալի համայնքը «Liveinternet» կայքում
Սագրա (Գրանադա)

Սագրա(Գրանդա) (իսպ.՝ Zagra)՝ մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոխա շրջանում։ Տարածքը կազմում է 11,19 կմ²։ Բնակչությունը՝ 961 մարդ (2010 թվականի տվյալներով)։
Պրովինցիայի վարչական կենտրոնից գտնվում է 72 կմ հեռավորության վրա։
Սուրբ Գրաալի կույսը (1874)

«Սուրբ Գրաալի կույսը» կամ «Սուրբ Գրաալ» (անգլ.՝ The Damsel of the Sanct Grael), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1874 թվականին։ Գոյություն ունի Ռոսսետտիի համանուն ջրաներկ նկարը՝ ստեղծված 1857 թվականին։ Ներկայումս նկարը գտնվում է Էնդրու Լլոյդ Ուեբերի հավաքածուում։


== Տեղեկություն նկարի մասին ==
Նկարի սյուժեն վերցված է արթուրյան լեգենդների շարքից։ Նկարի շրջանակի վրա գրված են Թոմաս Մելորիի «Արթուրի մահը» պոեմից տողեր (XI գիրք)։ Կերպարը, որ Մելորիի ստեղծագործության մեջ էպիզոդիկ է եղել, գեղանկարչության մեջ ստացել է իր բացահայտումը։ 
Ինչպես նշել է հենց Ռոսսետտին, ինքը 1874 թվականի ձմռանը շատ արագ է ստեղծել «Սուրբ Գրաալի կույսը» կտավը։ Նկարի համար բնորդուհի է դարձել Ալեքսա Ուայլդինգը։ Գոյություն ունի վերարտադրանկար, որի համար կեցվածք է ընդունել Ֆաննի Կորնֆորտը։ 
«Սուրբ Գրաալի կույսը» կտավը տարբերվում է 1857 թվականի համանուն ջրաներկ փոքր նկարից։ Ավելի վաղ աշխատանքում առկա է ոճի պարզություն և որոշակի պրիմիտիվություն, որոնք գունային կատարման և գլխավոր հերոսուհի սրբապատկերային կատարման հետ նմանություն են ստեղծում Միջնադարի վարպետների աշխատանքների հետ։ Երբ Ռոսսետտին 1874 թվականին վերադարձել է այս սյուժեին, նա ստեղծել է դիմանկար, որում առկա էին իր արվեստի ավելի ուշ շրջանին հատուկ ոճին։ Սուրբ Գրաալի խիստ կույսը փոխակերպվել է ավելի երկրային զգացմունքային գեղեցիկ աղջկա՝ արձակ մազերով, ալ շուրթերով, թախծագորով հայացքով։ Եթե Մելորիի նկարագրությամբ Սուրբ Գրաալի կույսը լրիվ սպիտակ է հագած, ապա Ռոսսետտիի նկարում նա կարմիր է կրում։ Նույնիսկ աղավնու կերպարը, որը գեղանկարչության և պատկերագրության մեջ ավանդաբար զուգորդվում է Սուրբ Հոգու հետ, նրբագեղ կեցվածք է ընդունել և ներդաշնակ է աղջկա հետ, իսկ հենց Սուրբ Գրաալը պատկերված է ժամանակակից գավաթի տեսքով, ոչ թե երկար ոտքով հնատիպ անոթի, ինչպես 1857 թվականի աշխատանքում էր։


== Ծանոթագրություններ ==
Սաշա Սպիլբերգ

Սաշա Սպիլբերգ (իսկական անունը` Ալեքսանդրա Ալեքսանդրովնա Բալկովսկայա, նոյեմբերի 27, 1997(1997-11-27), Մոսկվա, Ռուսաստան), վիդեոբլոգեր, երգչուհի, դերասանուհի և մոդել։ 2018 թվականի ապրիլի տվյալների համաձայն իր հիմնական Sasha Spilberg ալիքում ունի 5,8 միլիոն հետևորդ և ավելի քան 150 հազար՝ իր անգլալեզու Sasha ալիքում։ ՅուԹուբի և Tubular Influencer Score-ի տվյալների համաձայն, նա տասը ամենահայտնի աղջիկ բլոգերների շարքում է։


== Կենսագրություն ==
Ծնվել է 1997 թվականի նոյեմբերի 27-ին Մոսկվայում։ Հայրը՝ Ալեքսանդր Բալկովսկին, Z-Agency ստուդիայի համասեփականատերն է։ Ընտանիքի հետ տեղափոխվել էր Եվրոպա, ապրել Իտալիայում և Շվեյցարիայում, այնուհետև նորից վերադարձել Ռուսաստան։ 2010 թվականի մայիսի 19-ին ստեղծել է իր ալիքը։ Ամենաառաջին տեսահոլովակը հրապարակել է 2012 թվականի նոյեմբերի 10-ին «Սաշա Սպիլբերգ & American Eagle» անվամբ։
2015 թվականին RU.TV հեռուստաալիքով մեկ ու կես ամիս շարունակ եթեր էր թողարկվում նրա հեղինակային «Սպիլբերգ Vlog (Սպիլբերգի հետ)» շոուն, որտեղ պատմում էր համացանցում կատարվող հետաքրքիր միտումների մասին։
Սպիլբերգի խոսքերով, երբ նրա ալիքի հետևորդների թիվը հասավ 100 000-ին, նրան սկսեցին գովազդային առաջարկներ ուղարկել․ հարդարման պարագաների գովազդի համար նա ստացել էր 100 000 ռուբլի։ 2016 թվականին նա նկարահանվել է Unilever ընկերության Cornetto պաղպաղակի գովազդում, որտեղ երգել է DJ Leonid Rudenko-ի հետ։ Նույն տարում նա մի շարք հայտնի աստղերի հետ նկարահանվել է «Градусы» խմբի «Градус 100 ( 100 աստիճան)» երգի տեսահոլովակում։ 2017 թվականին նա հայնվել է Elle Girl ամսագրի հունվար ամսվա շապիկին Յան Գոյի, Յուլիա Պուշմանի և Կարինե Կասպարյանցի հետ։
2016 թվականին Սպիլբերգը նկարահանվել է Տիմուր Բեկմամբետովի «Взломать блогеров» ֆիլմում։
2017 թվականի մարտին մասնակցել է յութուբերների հանդիպմանը։
2017 թվականի ապրիլին ՌԴ-ի մաշակույթի նախարար Վլադիմիր Մեդսկին նկարահանվել է Սպիլբերգի բլոգում՝ զրույցի ընթացքում ակտիվ գովազդելով մշակութային նախագծեր՝ «Большой» (Մեծ) և «Время первых» (Առաջիների ժամանակը) ֆիլմերը, «Культура. РФ» և «История. РФ» կայքերը։
2017 թվականի մայիսին մասնակցել է Պետական դումայի լսումներին՝ նվիրված երիտասարդների քաղաքականությանը։
Ըստ ՌԲԿ-ի՝ 2014 թվականին Սպիլբերգը աշխատել է 89,4-ից մինչև 742,5 հազար դոլար, իսկ 2016 թվականին նրա հոր խոսքերով ամսական նա աշխատում էր 1 միլիոն ռուբլի։


== Ֆիլմագրություն ==


== Սկավառակագրություն ==


=== Սինգլ ===
2013՝ «Love»
2013՝ «Gatsby’s Girl»
2014՝ «Orange City Skies»
2015՝ «Твоя тень (Քո ստվերը)»
2015՝ «Обещаю (Խոստանում եմ)»
2015՝ «Любить страшно (Սիրելը վախենալու է)»)
2016՝ «Растопи лёд (Հալվում է սառույցը)»
2016՝ «Միսս Հիպպիи»
2016՝ «Я всегда буду с тобой (Ես միշտ քեզ հետ կլինեմ)»
2017`«Ավելորդ շարժումներ»
2018`«Երգ սննդի մասին»
2019`«Դանդաղ»


== Ծանոթագրություններ ==


== Արտաքին հղումներ ==
Անաստասյա Եվտուշենկո (2016-05-11)։ «Հարուստ դպրոցականներ»
Կոռլետո Պերտիկարա

Կոռլետո Պերտիկարա (իտալերեն՝ Corleto Perticara), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3025 մարդ (2008 թվական), բնակչության խտությունը կազմում է 24 մարդ/կմ²։ Զբաղեցնում է 24 կմ² տարածք։ Փոստային ինդեքսն է՝ 85012։ Հեռախոսային կոդը՝ 0971։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գորոխովկա (գյուղ, Սմոլենսկի շրջան)

Անվան այլ կիրառումների համար տե՛ս՝ ԳորոխովկաԳորոխովկա (ռուս.՝ Гороховка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավո (Արդենների գավառ)

Ավո (ֆր.՝ Avaux), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 464 մարդ, բնակչության խտությունը` 35.18 մարդ/կմ²։ Բնակավայրը զբաղեցնում է 13.19 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս-արևելք, Շալոն ան Շամպայն քաղաքից 60 կմ հյուսիս, Շառլվիլ Մեզիեր քաղաքից 60 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 322 աշխատունակ (15-64 տարեկան) բնակիչ, որոնցից ակտիվ էին 239-ը, իսկ ոչ ակտիվները` 83։ Ակտիվության ցուցանիշը կազմում է 74,2 %։ 239 աշխատունակ մարդկանցից աշխատել է 212 անձ (115 տղամարդ և 97 կին)։ Գործազուրկ են եղել 27 անձ (13 տղամարդ և 14 կին)։ 83 անաշխատունակներից 30-ը եղել են աշակերտներ կամ ուսանողներ, 28-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==

S
Թխկի գեղեցիկ

Թխկի գեղեցիկ (լատ.՝ Acer laetum), թխկազգիների ընտանիքի, թխկիների ցեղի բույս։ Էկոլոգիական խումբը` V: Մշակության հավանական շրջանները՝ 9, 20ա, 32։


== Նկարագրություն ==
Ոչ մեծ ծառ է, 13-14 մ բարձրությամբ և մինչև 30-40 սմ բնի տրամագծով։ Երիտասարդ ընձյուղները մերկ են, կանաչ կամ կարմրավուն, երբեմն ծածկված կապտավուն խավով։ Բողբոջները մերկ են, կանաչ։ Տերևները բարակ են, բայց ամուր, 5 (հազվադեպ՝ 3-9) բլթականի, 6-12 (հազվադեպ՝ 1,7) սմ երկարությամբ և 8-14 (հազվադեպ՝ 18) սմ լայնությամբ, մերկ կամ ներքևից ջղերի ուղղությամբ մազմզուկապատ, կտրված, կլորասեպաձև կամ խոր սրտաձև հիմքով։
Բլթակները ձվաձև են, լայն կամ երկարավուն եռանկյունի, ամբողջաեզր։ Տերևակոթունը հավասար է տերևի երկարությանը։ Ծաղկաբույլը վահանաձև հուրան է, մերկ ծաղիկներով։ Ծաղիկները կանաչավուն են, մանր։
Բաժակաթերթիկները նեղ էլիպսաձև են, պսակաթերթիկները' համեմատաբար լայն։ Երկթևիկ-պտուղները մեկը մյուսից հեռանում են բութ, հազվադեպ'
ուղիղ անկյան տակ, 2,5-3,8 սմ երկարությամբ։ Սերմնարանները տափակ են, մերկ։
Ծաղկում է մայիսին, պտուղները հասունանում են սեպտեմբերին։


== Տարածվածություն ==
Տարածված է Կովկասում (Արևմտյան Նախակովկաս, Արևմտյան Կովկաս, Արևելյան Կովկաս, Չերքեզիա, Կոլխիդա, Թալիշ)։ Հայաստանի տարածքում հանդիպում է Թումանյանում, Նոյեմբերյանում, Կապանում և Գորիսում, ստորին անտառային գոտում, գետերի և առուների ափերին, ծովի մակերևույթից մինչև 800 մ բարձրությունների վրա, որտեղ աճում է խիստ հազվադեպ, հատ ու կենտ ծառերի ձևով։
Լավ մեղրատու է։ Գարնանը հավաքած հյութը պարունակում է մինչև 1,5 % շաքար։ Ջերմասեր բույս է, ցրտահարվում է 18—20 °C-ի սառնամանիքների դեպքում։
Խոնավասեր է, պահանջկոտ է հողային պայմանների նկատմամբ, բավականին ստվերատար է։ Բազմանում է սերմերի միջոցով։


== Կիրառություն ==
Գեղեցիկ ծառ է։ Ուշադրության արժանի է բնակավայրերի կանաչապատման բնագավառում օգտագործելու համար։ Հայաստանում կարող է կիրառվել միայն ցածրադիր, տաք շրջաններում։


== Ծանոթագրություններ ==
Սոնու Սուդ

Սոնու Սուդ (հինդի՝ सोनू सूद, անգլ.՝ Sonu Sood, հուլիսի 30, 1973(1973-07-30), Փենջաբ, Հնդկաստան), հնդիկ դերասան, մոդել և պրոդյուսեր։ Խաղացել է հնդկերեն, թամիլերեն, կաննադերեն լեզուներով նկարահանված ֆիլմերում։


== Կենսագրություն ==
Սոնուն ծնվել է 1973 թվականի հուլիսի 30-ին Հնդկաստանի հյուսիսում գտնվող Մոգա քաղաքում։ Նրա հայրը եղել է ձեռնարկատեր, իսկ մայրը՝ ուսուցչուհի։ Ունեցել է երկու քույրեր։ Մեծացել է Նագպուր քաղաքում, որտեղ էլ  ստացել է էլեկտրոնիկայի ինժեների մասնագիտություն։
1999 թվականին նկարահանվել է թամիլերեն   երկու ֆիլմում՝ Kallazhagar  և  Nenjinile: 2000 թվականին խաղացել է տելուգերեն նկարահանված «Hands Up»-ֆիլմում։  2010 թվականին բոլիվուդյան արտադրության «Անվախը» ֆիլմում խաղացել է Չխեդի Սինգխի գլխավոր դերը՝ Սալման Խանի հետ։
2017 թվականին խաղացել է չինա-հնդկական «Աստծո զենք ու զրահը։ Գանձերի որոնում» ֆիլմում՝ Ռենդալ անունով։ Ֆիլմում նա ուզում էր  գտնել իր նախնիների  գանձերը։ Այդ դերի շնորհիվ նա ձեռք է բերել համաշխարհային ճանաչում։


== Անձնական կյանք ==
Սունուն ամուսնացած է։ Ունի երկու որդի։ Բուսակեր է։ Հանդիսանում է կենդանիների պաշտպանության «Կենդանիների Հանդեպ Բարոյական Վերաբերմունք Պահանջող Մարդիկ» (անգլ.՝ People for the Ethical Treatment of Animals (PETA) կազմակերպություն անդամ։


== Ֆիլմագրություն ==


== Ծանոթագրություններ ==
Բաբի տաճար

Բաբի տաճարը` (դամբարան), բահայի հավատի երկու գլխավոր տաճարներից մեկն է, որը գտնվում է Իսրայելի Հայֆա քաղաքում, որտեղ թաղված են նոր հավատի հիմնադիր Բաբի մասունքները, որից հետագայում ծագել է բահայի կրոնը։
Ապագա տաճարի գտնվելու վայրը ուղղակիորեն որոշել է Բահաուլլան 1891 թվականին, բայց դամբարանը կառուցվել է Աբդուլ-Բահայի գլխավորությամբ շատ տարիներ անց։ Բաբի աճյունն այնտեղ թաղվել է 1909 թվականի մարտի 21-ին։ Շենքը, որը ներկայում դարձել է ՅՈՒՆԵՍԿՕ-ի Համաշխարհային ժառանգության օբյեկտներից մեկը, կառուցվել է դամբարանի  վրա Շողի Էֆֆենդիի գլխավորությամբ 1949-1953 թվականներին։
Բաբի տաճարի քարերի մեծ մասը Իսրայել է տեղափոխվել Իտալիայից։ Տաճարի ճարտարապետը եղել է կանադացի բահայի Մաքսվել Ուիլյամ Սազերլենդը՝ Շողի Էֆֆենդիի սկեսրայրը, որն իր նախագծերն ստեղծել է Beaux-Arts ոճով։ Գմբեթի կառուցվածքային մշակման որոշ ասպեկտներ նախագծել են Տեխնիոնի պրոֆեսորները։
Բաբի տաճարը Հայֆայի ամենահայտնի տեսարժան վայրերից մեկն է։ Բահայի հավատքի հետևորդները  Բաբի տաճարը և նրա շրջակա այգիները (որոնք նույնպես վերաբերում են Համաշխարհային ժառանգության օբյեկտին) համարում են «նվեր մարդկությանը»։
2008-2011 թվականներին տաճարը վերակառուցվել է։


== Ծանոթագրություններ ==


== Գրականություն ==
Akerdahl, Per-Olof (2000), «Pilgrimage and Religious Identity in the Bahá'í Faith», Lights of Irfan, 1, Wilmette, IL: Irfan Colloquia, pp. 1-20, https://bahai-library.com/akerdahl_pilgrimage_religious_identity 
Day, Michael V. (2017). Journey To A Mountain - The Story of the Shrine of the Báb (Volume 1: 1850-1921). Archived 2020-02-23 at the Wayback Machine.. George Ronald, UK. 9780853986034.
Day, Michael V. (2018). Coronation on Carmel - The Story of the Shrine of the Báb (Volume II: 1922–1963). Archived 2020-02-23 at the Wayback Machine.. George Ronald, UK. 9780853986102.
Day, Michael V. (2019). Sacred Stairway - The Story of the Shrine of the Báb (Volume III: 1963–2001). Archived 2020-07-14 at the Wayback Machine.. George Ronald, UK. 9780853986225.
Sharon, Moshe (2008), «Prophets and Mountains», Lights of Irfan, 9, Wilmette, IL: Irfan Colloquia, pp. 315–320, https://bahai-library.com/sharon_prophets_mountains 
Smith Peter (1999)։ A Concise Encyclopedia of the Baháʼí Faith։ Oxford, UK: Oneworld Publications։ ISBN 1-85168-184-1